# data[].attributes.body
3,5 órás repülőút és rövid buszozás után megérkeztünk Bragaba. Elfoglaltuk szállásunkat a Hotel Joao XXI-ben és elkezdtük felfedezni a várost.
A város csodálatos, az emberek kedvesek és az idő nagyszerű.

# data[].attributes.headline
04.16. - ismerkedés a várossal --> Braga felfedezése 😊

# data[].attributes.subject
04.16. - ismerkedés a várossal --> Braga felfedezése 😊

# data[].attributes.body
A Bragamob szervezésében ma ismerkedtünk Braga városával.  Megnézhettük a méltán híres Bom Jesus templomot, amely az UNESCO Világörökség része, a Sé-t, amely országos szinten is jelentős vallási helyszín.
Kihasználtuk a gyönyörű tavaszi időt, sétáltunk a régi városrészben. Tippeket kaptunk arra is, hogy az itt töltött 4 hét alatt mit érdemes megkóstolni.

# data[].attributes.body
Braga központjában kihagyhatatlan fotós helyszín a BRAGA felirat ✅️

# data[].attributes.body
Ma mindenki izgatottan várta, hogy elkezdődjön az 1. munkanap. Szerencsére senki nincs egyedül, mindenhol számíthatunk egymásra és az új kollégákra is.

# data[].attributes.body
diákok: Fodor Lilla, Hoppál Dániel, Turi Anita, Tuzson Barnabás
Az AE Andre Soares egy iskolacsoport Bragaban. Portugáliában eltérő az oktatási rendszer mint otthon, mivel több részre van tagolva az általános iskola és teljesen más irányok is vannak. Az AE André Soaresnek Bragaban több iskolája is található, de amiben mi vagyunk négyen az a fő iskola. Nagyon modern az oktatási intézmény, nemrég lett felújítva. A tanulók 7 és 14 év közöttiek.
Találkoztunk a mentorunkkal, Rosa Maria Silva Rodrigues Ferreirával, aki az igazgatóhelyettes.
Az iskolában kétféle munkát lehetett végezni.
1) Az összes iskolában dolgozó tanár aktáját be kell szkennelni, majd a digitalizált fájlokat átnevezni és a végén egy mappába rendezni a dokumentumokat. Ezzel az iskola fejlődését és modernizációját segítjük elő. Néhány napig rendszergazdai feladatokat is ellátunk. Portugáliában minden diák kap az államtól egy laptopot, amelyeket nekünk kellett feltelepíteni, valamint akinek bármi problémája volt a laptopjával, az felkeresett minket.
2) A másik munka a könyvtárban zajlott. Ott a feladat az volt, hogy azokat a könyveket, amiket a gyerekek visszahoztak, a helyükre kellett rakniuk, valamint a polcokat le kellett ellenőrizni minden nap, hogy minden a helyén van-e. Ezen kívül minden reggel le kellett ellenőrizni, hogy a számítógépeken a letöltések és a dokumentumok között minden üres-e.

# data[].attributes.body
diákok: Gyovai Lili, Lénárt Olivér
A mi munkahelyünk egy moped kereskedés és műhely. Az első héten leltároztunk, amelynek segítségével megismerkedtünk az üzlet termékeivel illetve eszközeivel.

# data[].attributes.body
Az egyik legjobban várt kirándulás a lisszaboni volt. A felsőbb évesek elmondása alapján egy nyüzsgő nagyváros, ahol mégis a nyugalom és a napsütés játsza a főszerepet a mindenhol kézzel fogható történelem mellett. A hosszú buszos út sem vette kedvünket, így hajnalban nagy várakozással indultunk el.
Lisszabon beváltotta a hozzá fűzött reményeket, sőt sokszorosan felülmúlta azokat.
Bár mi is a "kötelező" pontokat látogattuk meg, lenyűgöző volt látni a Szent Jeromos-kolostor méltóságteljes épületét, a Belém tornyot, a Felfedezések emlékművét, a Kereskedők terét. A közös városnézés után mindenki saját kíváncsiságának megfelelően vette az irányt. Sokan megkóstoltuk a Pastel de Belém-et, ami Portugália jellegzetes vaníliás krémmel töltött vajas leveles tésztás édessége (és a helyiek szerint ez az igazi), többen a 28-as villamos útvonalát járták be (legalábbis egy részét). A csoport néhány tagja pedig egyszerűen csak élvezte a napsütést és a város hangulatát. Mindegy ki milyen program mellett döntött, mindenki feltöltődve indult vissza Bragaba.
Visszafelé megálltunk Fatimá városában, ahol megtekintettük templomot is.

# data[].attributes.body
diákok: Papp Zsombor Árpád, Peller Panna
A munkahelyünk egyben a szállásunk is, délelőtti és délutáni műszakban váltjuk egymást. A 2 csillagos hotel diákcsoportok és turisták befogadásáról egyaránt gondoskodik. Nem a luxus kategóriát képviseli, de fiatal, olcsón világot látni vágyó turisták számára tökéletes.
Megismerkedtünk a hotel számítógépes programjával, a szobafoglalások rögzítésének menetével. Segítettünk a reggeli lepakolásában, az étkező rendbetételében. Idővel önállóan vihettünk fel csoportokat a hotel rendszerébe.

# data[].attributes.headline
Casa Do Professor - munkahely bemutatása

# data[].attributes.subject
Casa Do Professor - munkahely bemutatása

# data[].attributes.body
diákok: Diószegi Janos Nikkola, Csőke Blanka, Tóth-Somlai Csenge, Tóth Virág
Munkahelyünk egy tanári szálló és központ nyugdíjasoknak, illetve gyakornokoknak.
Az emberek azért jönnek ide, hogy megtanulják hogyan legyenek a legjobb pedagógusok, valamint hogyan fejlesszék az iskolarendszert.

A földszinten található az étterem, az irodák meg a következő szinten. Mi a konferencia teremben dolgozunk.
Elsősorban adminisztratív feladataink vannak, de a mentorunk kérésére készítettünk egy prezentációt Magyarországról és ezt bemutattuk az ott dolgozóknak.

# data[].attributes.headline
04.23. - Ki mit tud? - vetélkedő Portugáliáról

# data[].attributes.subject
04.23. - Ki mit tud? - vetélkedő Portugáliáról

# data[].attributes.body
Kicsit több mint egy hete vagyunk Bragaban és tanáraink arra voltak kívácsiak, mi minden maradt meg bennünk a kirándulásokon hallottakból és mit tudtunk meg kollégáinktól.
Sajnos minden csapat nem nyerhetett, de a tortákból végül majdnem mindenkinek jutott

# data[].attributes.headline
Centro de Negócios Ideia Atlantico - munkahely bemutatása

# data[].attributes.subject
Centro de Negócios Ideia Atlantico - munkahely bemutatása

# data[].attributes.body
diákok: Bony-Rákóczi Nathalie, Hodosi Réka
Az Ideia Atlantico egy startupokkal foglalkozó nonprofit vállalkozás, ami az újonnan induló és kisvállalkozások számára nyújt szakmai segítséget és tanácsadást. Felszerelések, tárgyalók, és irodák biztosítása mellett,
pénzügyi támogatással és különböző programok keretein belül tréningekkel is pártfogolja őket; végigkíséri a fejlődés, növekedés és az önállóvá válásuk útján az ügyfeleit. Ezzel elősegíti a hazai (portugál) piac bővülését. Köszönhetően a nyitott, együttműködő, kreatív és rugalmas szellemiségüknek, emellett az innovatív és fenntartható
üzletmodelljüknek nemzetközi elismertségre és sikerekre is szert tettek.
Mentorunk, Cornélia, bevezetett minket a vállalatok világába, és betekinthetünk különböző start-upok munkálkodásába is.

# data[].attributes.headline
Museu dos Biscainhos - munkahely bemutatása

# data[].attributes.subject
Museu dos Biscainhos - munkahely bemutatása

# data[].attributes.body
diákok: Késmárki Tamás, Kiss Boglárka
A munkahelyünk neve Museu dos Biscainhos, ami 15 perc sétára van a hotelünktől. Az épület a 19. században a Bertiandos család tulajdona volt és napjainkban a család régi
tulajdonait lehet megtekinteni. Az első munkanapon megismerkedtünk mentorunkkal J. Filipe Ferreira-val, aki kedden bemutatta nekünk a múzeumot egy 1 órás idegenvezetés keretében. Ezen a napon Portugáliában ingyenesen voltak a múzeumok látogathatóak, emiatt két idegenvezetésen kellett résztvennünk és a túráról képeket készítenünk. 20. századbeli művészek műveit fotóztuk le többféle szögből, majd a képeket megszerkesztettük és egy fotóalbumot csináltunk belőlük. A munkatársak nagyon
kedvesek és segítőkészek.

# data[].attributes.headline
04.25. - Kirándulás Penha-ba és Guimaraes-ba

# data[].attributes.subject
04.25. - Kirándulás Penha-ba és Guimaraes-ba

# data[].attributes.body
Ma Portugáliában munkaszüneti nap van, ezért a munkahelyink helyett meglátogattuk Guimaraes városát, ami Portugália első fővárosa volt, a helyiek a nemzet bölcsőjeként is emlegetik. A kisváros festői óvárosa, történelmi központja sok hangulatos utcácskát rejt, minden tele virággal, teraszos éttermekkel és kávézókkal.
A város fölé magasodó Penha hegy tetejéről nagyszerű kilátás nyílik a környékre. A kis távolság miatt az éles szeműek a távolban megláthatják Sameiro templomát is.

# data[].attributes.body
diákok: Báder Zsófia, Berkin Mábel Lujza
A munkahelyünk a Remax Liberty, ami egy ingatlan iroda. Maga a Remax egy amerikai nemzetközi cég, ami franchise alapon működik, és szinte az egész világon megtalálható, de különös népszerűségnek örvend itt Portugáliában. Az első napon megismerkedtünk mentorunkkal, aki körbe vezetett, és bemutatott minket az ott dolgozóknak. Mindenki kedvesen fogadott minket.
A feladatkörünk az adminisztráció, pontosabban egy naplóból az elmúlt pár év ügyfelek telefonhívásainak adatait visszük be egy excel táblázatba. A munkanapok vidám légkörben telnek, az ingatlan ügynökök zenét hallgatva, énekelgetve dolgoznak, és bármikor rendelkezésünkre állnak ha segítségre van szükségünk.

# data[].attributes.headline
Moon and Sun Hotel - munkahely bemutatása

# data[].attributes.subject
Moon and Sun Hotel - munkahely bemutatása

# data[].attributes.body
diák: Pálfi Panna
A bragai Moon and Sun Hotel egy szállodalánc tagja, ilyen hotel például Portóban is található. A munka során segítek a reggeliztetésben, felveszem a vendégek rendelését, ellenőrzöm a szobák állapotát. Részt veszek a recepció munkájában is, megtanultam a hotel nyilvántartási rendszerének működését. A munkám elvégzéséhez egyenruhát is kaptam.

# data[].attributes.body
Portot látni kell! A hétvégi kirándulásunk célja most Porto volt. Portugália 2. legnagyobb városa az Atlanti-óceáni partvidéken helyezkedik el a Douro folyó tölcsértorkolatánál.
Megnéztük a történelmi belvárost, átsétáltunka Ponte Dom Luís hídon, hajóztunk a Douro folyón, megismerkedtünk a portoi bor készítésével. Nagyszerű élményekkel gazdagodtunk!

# data[].attributes.headline
Escola Básica de Vila Verde - munkahely bemutatása

# data[].attributes.subject
Escola Básica de Vila Verde - munkahely bemutatása

# data[].attributes.body
diákok: Doetsch Anna, Szilágyi Blanka
Az egy hónapos szakmai gyakorlatunk során egy általános islkolában bővíthettük tapasztalatainkat. Az Escola Básica de Vila Verde Bragán kívüli kisvárosban, Vila Verdében található. Minden nap körülbelül 20 perces autóutat tettünk meg, így jobban megismerhettük a környéket. A munkahelyen mindenki barátságosnak bizonyult. Érkezésünkkor az igazgató köszöntött minket, és beosztottak minket a titkárságra, ahol aztán a hétköznapjaink legtöbb részét töltöttük.
A feladatunk kisebb nagyobb adminisztratív munkák elvégzése volt. A tevékenységünk azonban nem volt egyhangú, mivel volt lehetőségünk megismerkedni az iskola tanulóival, akiknek egy prezentáción keresztül mutattuk be Magyarországot.

# data[].attributes.headline
AE Francisco Sanchez - munkahely bemutatása

# data[].attributes.subject
AE Francisco Sanchez - munkahely bemutatása

# data[].attributes.body
diákok: Anderka Rita, Kiss Lilla Katalin, Németh Réka, Simpson Jonathan Christoper
A munkahelyünk egy általános iskola az Agrupamento de Escolas Francisco Sanches, ahol digitális eszközökkel is tanulnak a diákok. Az oktatók speciális neveléssel is foglalkoznak. A gazdasági irodában, számítógépnél dolgozzunk. Kézzel írott régi könyvekből írunk ki akkoriban végzett diákok neveit excel táblázatba.

Az igazgató fogadott minket az első munkanapon, és megismerkedhettünk a nekünk szánt feladatokkal. Bemutatott a velünk egy helyiségben munkát végzőknek, akik már az első naptól kezdve barátságosak és segítőkészek voltak. Köztük megismerhettük mentorunkat, Arlindo Sousat. Később körbevezetett bennünket, megismerhettük az iskolát, találkoztunk a tanárokkal, könyvtárosokkal és betekintést nyerhettük az osztálytermekbe, illetve az iskolai életbe.

# data[].attributes.body
Csodálatos idő, végtelen óceán...

# data[].attributes.body
diákok: Lévai Lili, Vigyázó Péter
A Bragamob Erasmus+ egy multinacionális projekt, amelyben fiatalok és szakemberek különböző országokból, például Portugáliából, Romániából, Horvátországból és Lengyelországból dolgoznak együtt. Erasmus+ program támogatásával a Bragamob lehetőséget nyújt a résztvevőknek, hogy nemzetközi szinten tanuljanak és dolgozzanak együtt helyi szakemberekkel. A résztvevők közös munkája és együttműködése eredményeképpen számos javaslat, megoldás és eszköz születik, amelyek hozzájárulhatnak a városok élhetőbbé tételéhez és a fenntarthatóságának elősegítéséhez.
Munkánk során adatbázist készítettünk és kezeltünk, részt vettünk az adminisztratív feladatok ellátásában.